Referat af møde i Institutrådet

**Onsdag den 9. juni 2021 kl. 10.00-12.00**

(mødet blev afholdt over Zoom)

**Deltagere**:

Morten Kallestrup, Louise Kjærgaard, Marianne Ulriksen, Martin Klatt, Amelie Theussen, Christine Brasch Bækholm, Tina Guldbrandt Jakobsen, Pernille Seier Hansen, Bess Egede Rogers, Silas Toftemark, Lasse Arpe Kristensen.

**Mødeleder**:

Signe Pihl-Thingvad

**Afbud:**

Kurt Klaudi Klausen, Josefine Lørup Brandt

**Gæst**:

Johan Aagaard

**Referent:**

Dorte Juel

**Dagsorden**

1. **Meddelelser fra Institutleder**

Signe bød velkommen og udtrykte glæde for at de studerende nu må komme på SDU fuld tid. Ansatte må kun være til stede på Campus 20 % og når de har undervisning. De Ph.d.-studerende må være til stede hver dag og frem til sommerferien har hver sektion og sekretariatet fået tildelt en ugedag, således de i første omgang kan gense eller møde nye kollegaer fra egen sektion, så båndet her styrkes. Mødedagene for de enkelte sektioner i Odense er:   
Mandag: Journalistik  
Tirsdag: PA og sekretariatet   
Onsdag: Welfare   
Torsdag: IP   
I Sønderborg aftaler medarbejderne indbyderes, hvem fra SAMF der er inde de pågældende dage. Yderligere tilbagevenden til instituttet drøftes på institutmødet for alle medarbejdere d. 25. juni.

Lasse og Silas fortale at der er kommet mere gang i det sociale og at der har været nogle rigtig gode udendørs arrangementer arrangeret af studenterforeningerne.   
  
**Mentorprogram**

I forlængelse af arbejdsmiljødrøftelserne, der fandt sted i februar i år, har ledelsesgruppen valgt at introducere et mentorprogram for forskere ansat på instituttet. Især Adjunkterne udtrykte et behov for mentorordning og der er mange der har meldt sig som mentorer, hvilket er meget glædeligt.   
Alle forskere kan henvende sig til enten deres sektionsleder eller institutlederen med henblik på at få tilknyttet en mentor. Herefter der findes en mentor blandt den øvrige medarbejderstab, der gerne vil hjælpe en yngre kollega på vej.

Mentorer

Følgende medarbejdere er pt. mentor for en kollega på instituttet:

* Peiter Vanhuysse
* Mette Kjærgaard Thomsen
* Ulrik Kjær
* Jaume Pinos Castan
* Morten Skovsgaard
* Robert Klemmensen
* Peter Starke
* Christilla Roederer-Rynning
* Vera Winter
* David Nicolas Hopmann
* Melike Wulfgramm
* Erik Albæk

**Open Science Policy**

Signe og Arjen har i foråret revideret Instituttets [Open Science Policy](https://syddanskuni.sharepoint.com/:w:/r/Sites/statskundskab/Policies/Open%20Science%20Policy%20-%20IfS.docx?d=w93cf9797d9f24820b59bdcf7882bce21&csf=1&web=1&e=srpdPq) så den efterlever gældende retningslinjer. Politikken blev godkendt af IR-rådet d. 29. april og er tilgængelig på instituttets sharepoint side. Den justerede policy kommunikeres til alle medarbejdere ifm. en nyhedsmail lige før sommerferien.

**Nyt om medarbejdere**

Bevillinger

* Christilla Roederer-Rynning, Danmarks Frie Forskningsfond, [FP2](https://dff.dk/forskningsprojekter?instrument:list=4ksj78ghqk&filed_method:list=all&b_start:int=20&period:list=f0yb7m7qxl&SearchableText=) med 5.626.468 kr.
* James Rogers, [Albani Fonden](https://danish-ias.dk/news/connections/) med kr. 199.500
* Marie Curie post doc Claire Yorke ved Sten Rynning med kr. 1.544.475

**Ansættelser og fratrædelser**

*Velfærd:*

1. januar Stine Grønbæk Jensen, postdoc

1. juni Annemarie Borregaard, videnskabelig ass.

15. maj Lasse Aaskoven, DIAS adjunkt

*Sekretariat:*

15. marts Johan Aagaard, AC-fuldmægtig, først deltid og fra juli fuld tid  
1. august Julie Milland, AC-fuldmægtig

*Journalistik:*

1. maj Rasmus Rønlev, lektor  
1. juli Kim Andersen, lektor

*IP*

1. marts ph.d.-studerende Anna Nadibaidze  
1. juni postdoc Guangyu Qiao-Franco  
1. august Marie Curie postdoc Claire Yorke

*PA*

1. april ph.d.-studerende Sara Ravnkilde Nielsen

*Fratrådte:*Katrine Frich  
Kristian Strøbech  
Merian Garde Gräs  
Sune Welling Hansen

**Kompetence og karriereudvikling og SQM**

SDU vil i det kommende år komme med en proces for karriere- og kompetenceudvikling for forskere. Denne vil blive integreret på instituttet i forbindelse med revisionen af instituttets Scholarly Qualification Matrix (SQM). Instituttets Scholarly Qualification Matrix (SQM) skal revideres for at imødekomme den nye stillingsstruktur for videnskabeligt personale ved universiteterne.

1. **Meddelelser fra Viceinstitutlederen for uddannelse  
   Ansøgningstal på kandidatuddannelserne 2021**

Ansøgningsfristen for optag på instituttets kandidatuddannelser (med undtagelse af cand.public) var d. 1. marts.

|  |  |  |  |
| --- | --- | --- | --- |
| **Uddannelse** | **2020** | **2021** | **Udvikling %** |
| Cand.mag. i Journalistik | 142 | 191 | 35 |
| MOISL | 133 | 185 | 39 |
| Statskundskab | 111 | 138 | 24 |
| Comparative Public policy and Welfare Studies | 52 | 66 | 27 |
| Samfundsfag | 7 | 12 | 71 |
| **Total** | 445 | 592 | 33 |

**Positiv institutionsakkreditering til SDU:**

Akkrediteringsrådet har tildelt SDU en ny positiv institutionsakkreditering gældende til og med 2. marts 2027. Afgørelsen er sket på baggrund af en flot [akkrediteringsrapport](https://eur03.safelinks.protection.outlook.com/?url=https%3A%2F%2Fakkr.dk%2Fwp-content%2Ffiler%2Fakkr%2Fsdu_ia_akkrrap-1.pdf&data=04%7C01%7Crogers%40sam.sdu.dk%7C75540347420a42eba4fb08d8dfcf7f49%7C9a97c27db83e4694b35354bdbf18ab5b%7C0%7C0%7C637505429566462492%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=j046eBg4OKyNQIy57TqCZlPOHiPB%2BGkLAFfScoNAnpc%3D&reserved=0), der vurderer SDU’s kvalitetsarbejde som modent, systematisk og involverende. 

**Genstudiestart**Årgang 2020 mangler kontakter til studerende på de andre årgange på studiet på grund af den meget begrænsede studiestart sidste år. Det er derfor blevet besluttet at arrangere en genstudiestart for årgang 2020 efter 2021 årgangens studiestart. Fakultetet og Instituttet giver penge til dette arrangement. De enkelte uddannelser må gerne tænke over hvordan et sådan genstudiestarts arrangement kan se ud. Regeringen har desuden besluttet at give penge til studenterforeningerne. Det sker uden om Universitetet og direkte til foreningerne.   
  
**Skaberstaten**   
Skaberstaten har hidtil haft en redaktør der var aflønnet af Instituttet. Efter drøftelser i Uddannelsesudvalget og i SIO, er det besluttet at omdanne Skaberstaten til en frivillig forening ligesom de øvrige studenterforeninger. Der er lagt et opslag på Facebook, hvor studerende der ønsker at skrive artikler og lave podcasts om livet som statskundskab- og samfundsfagsstuderende opfordres til at melde sig, og vi håber der er nogen der melder sig så Skaberstaten kan dække studiestarten.

1. **Høring af første udkast til ny Institut strategi**Ledelsesgruppen har med hjælp fra bl.a. de uddannelsesansvarlige og ligestillingstaskforcen udarbejdet deres første bud på en ny strategi for instituttet for de næste 5 år.   
   Ledelsesgruppen har valgt at integrere det tidligere særskilte element om ligestilling i selve strategien. Der afholdes møde med taksforcen d. 10. juni 2021, hvor de har mulighed for at komme med deres input til dette afsnit.

Signe Pihl-Thingvad bad på dagens møde Institutrådets medlemmer komme med kommentarer til strategien (især med fokus på den samlede Institutstrategi).   
De 4 temaer i strategien er: Forskning – Uddannelse – Samfundsrelevans – Arbejdsmiljø og ligestilling.   
Udkastet til strategien blev i dag drøftet i Institutrådet og i morgen den 10/6 får Taskforcen den i høring. Sektionerne vil få strategien i høring efter sommerferien.

**Uddannelse:**Institutrådet ønsker flere ord i strategien omkring joined courses, idet der også kan være negative konsekvenser af joined courses. Hvis der er for mange undervisere på et fag, kan faget komme til at fremstå usammenhængende. Desuden skal man være opmærksom på, at hvis de studerende på faget kommer fra flere forskellige uddannelser, og dermed har forskellig baggrund, kan det vanskeliggøre undervisningen.   
Kontinuitet og samarbejde mellem undervisere på et fag er vigtigt, således at faget også kan overdrages til en anden uden noget går tabt.   
Hvis der skal ses på om bacheloruddannelsen i statskundskab skal reformeres, er det vigtigt at det bliver dedikerede folk der arbejder med en eventuel reform og der skal være ressourcer til det arbejde.   
Det blev yderligere kommenteret, at hvis man ønsker samarbejde omkring fag på tværs af sektioner, er det vigtigt at dette faciliteres organisatorisk.

Det blev fremhævet som noget positivt, at man ifm. ansættelser vil have fokus på de undervisningsbehov der er på instituttet.

**Arbejdsmiljø og ligestilling**Institutrådet opfordrer til at man i sektionsstrategierne tydeliggør at ansvaret ligger hos sektionslederen og hvordan man i de enkelte sektioner arbejder med ligestilling.  
Tilstedeværelse på Instituttet har været drøftet mange gange og der skal laves nye retningslinjer for at sikre at de studerende kan opleve et levende Institut med aktivitet og tilstedeværelse.

**Samfundsrelevans**Institut for Statskundskab er i forvejen gode til at arbejde med samfundsrelevans, men skal blive bedre til at synliggøre dette arbejde overfor omverdenen. Kolleger fra MFI har kompetencerne og vil kunne bruges til dette arbejde. Rådet var positive overfor denne mulighed.

**Implementering af strategien**Det er vigtigt at Strategien ikke bliver et ledelsesdokument, og derfor bad Signe Institutrådet komme med input til hvordan den skal implementeres.   
Det blev foreslået at der bliver udarbejdet en pixi udgave af strategien, så man ikke skal læse 37 sider for at forstå hovedpointerne i strategien.   
Det blev også bemærket at det nok bliver nemmere at arbejde med strategien, når alle er fysisk tilbage på universitetet. Desuden blev det anbefalet at splitte strategien op og arbejde med de enkelte temaer i strategien i mindre grupper.   
Hertil blev det foreslået, at medarbejderens bidrag til de strategiske målsætninger kunne diskuteres som en del af MUS-samtalen.  
Fremadrettet er det meningen at man skal kigge på strategien hvert år og arbejde med den i de enkelte sektioner.

Yderligere kommentarer til strategien bedes sendt til enten Johan [joaag@sam.sdu.dk](mailto:joaag@sam.sdu.dk), Bess [rogers@sam.sdu.dk](mailto:rogers@sam.sdu.dk) eller Signe [ssp@sam.sdu.dk](mailto:ssp@sam.sdu.dk).

Danmark i balance bliver nok besluttet politisk inden sommerferien, men det skal igennem direktion og dekanat inden det kommer ned på Institutniveau.

1. **Evt.**

Adjunkt postdoc gruppen spørger efter tids horisonten for en ny karrierematrix og Signe forventer det bliver på den anden side af sommerferien eller muligvis hen i efteråret.

Regeringens indblanding i forskning ønskes debatteret på et Institutrådsmøde. Det kan evt. komme på som punkt til næste møde.

**Med venlig hilsen**  
Signe Pihl-Thingvad

Institutleder

Institut for Statskundskab